turjo4nis/wikipedia-bn-dump-20250701 huggingface dataset:
তিতাস জিয়া

তিতাস জিয়া একজন বাংলাদেশী চলচ্চিত্র অভিনেতা। তিনি ২০১৩ সালে মৃত্তিকা মায়া চলচ্চিত্রে অভিনয়ের জন্য শ্রেষ্ঠ অভিনেতা হিসেবে  বাংলাদেশ জাতীয় চলচ্চিত্র পুরস্কার লাভ করেন।

পড়াশোনা
তিতাস জিয়ার পৈতৃক নিবাস বাংলাদেশের সিরাজগঞ্জে হলেও তিনি বেড়ে উঠেছেন ঝিনাইদহে। এরপর উচ্চ শিক্ষা নিতে ঢাকায় আসেন ও ঢাকা বিশ্ববিদ্যালয় থেকে নাট্যকলা বিভাগে স্নাতক ডিগ্রী অর্জন করেন।

কর্মজীবন

তিনি একজন অভিনেতা, নাট্যনির্দেশক, চিত্রনাট্য লেখক, শিক্ষক ও গবেষক। ২০০৭ সালে তিনি ঢাকা বিশ্ববিদ্যালয়ের নাট্যকলা বিভাগে প্রভাষক হিসেবে যোগদান করেন।  ছাত্রবস্থায় তিনি নাটকের সাথে জড়িত হন। ২০০১ সালে তার চিত্রনাট্য ও নির্দেশনায় গ্রিক নাট্যকার সোফোক্লিসের বিখ্যাত নাটক ‘কিং ইডিপাস’ ঢাকা বিশ্ববিদ্যালয়ে মঞ্চায়িত হয়। তিনি এই নাটকের কেন্দ্রীয় চরিত্রে অভিনয় করেছিলেন।  নাট্যকলা বিভাগের অনেক প্রযোজনায় অভিনয় করেছেন তিনি। এছাড়া ‘কয়েদী হায়াত’, ‘ঈর্ষা’,  ‘মৃচ্ছকটিক’ ‘লালকমল- নীলকমল’ সহ অসংখ্য নাটকে অভিনয় করেছেন। তিতাস জিয়া ২০১২ সালে গ্রামীণফোনের একটি বিজ্ঞাপনে কাজ করেছিলেন। সাদাত রাসেলের ‘কে তুমি’ এবং গাজী রাকায়েতের ‘তোমায় দেখতে লাগে ভালো’ টেলিছবি দুটিতে অভিনয় করেছেন। এছাড়া বিবিসির ‘উজান গাঙ্গের নাইয়া’ এর দ্বিতীয় সিজনে কাজ করেছেন।

তথ্যসূত্র

বহিঃসংযোগ 
 
 

ইংরেজি ভাষার বহিঃসংযোগ থাকা নিবন্ধ
২১শ শতাব্দীর বাংলাদেশী অভিনেতা
জীবিত ব্যক্তি
ঢাকা বিশ্ববিদ্যালয়ের প্রাক্তন শিক্ষার্থী
ঢাকা বিশ্ববিদ্যালয়ের শিক্ষক
বাংলাদেশী চলচ্চিত্র অভিনেতা
বাংলাদেশী টেলিভিশন অভিনেতা
বাংলাদেশী মঞ্চ অভিনেতা
বাংলাদেশী মডেল
শ্রেষ্ঠ অভিনেতা বিভাগে জাতীয় চলচ্চিত্র পুরস্কার (বাংলাদেশ) বিজয়ী
প্রধান মুফতি

প্রধান মুফতি (  বা  ) প্রধানত সুন্নি এবং ইবাদি মুসলিম দেশের ইসলাম ধর্মীয় সর্বোচ্চ পদ। তিনি প্রধানত ইসলামী আইনশাস্ত্রের বিশদ ব্যাখ্যা এবং ফতোয়া প্রদান করেন। এছাড়াও তিনি বিচার করার ক্ষেত্রে রাষ্ট্রীয় বিচারকদের সাহায্য করে থাকেন।

ইতিহাস 
মুফতি হলো ইসলাম ধর্মীয় পণ্ডিত যারা ফতোয়া প্রদান করেন। উসমানীয় সাম্রাজ্য থেকে একজন মুফতি সকল মুফতির উপরে প্রধান মুফতি হিসেবে স্বীকৃতি দেওয়ার প্রথা শুরু হয়।

পূর্বেকার বিশিষ্ট প্রধান মুফতি

সৌদি আরব
 মুহাম্মাদ ইবনে ইব্রাহিম আল আশ-শেখ, তাঁর কার্যকাল (১৯৫৩-১৯৬৯)
 আব্দুল আজিজ ইবনে বায, তাঁর কার্যকাল (১৯৯২-১৯৯৯)

বর্তমান প্রধান মুফতি 
 - আবদুল আজিজ বিন আবদুল্লাহ আল শাইখ
 - মুনীব-উর-রেহমান
 - আহমদ বিন হামাদ আল-খালিলি
 - স্কেন্ডার ব্রুকাজ
 - আবদুল আজিজ জুনায়েদ

বাংলাদেশে প্রধান মুুুুফতি

বাংলাদেশে এখনো পর্যন্ত রাষ্ট্রীয়ভাবে কোন প্রধান মুফতি নেই। তবে ধর্মীয় আলেমগণ প্রধান মুফতি নিয়োগ দেওয়ার জন্য দাবি জানাচ্ছেন।

আরও দেখুন 
 মুফতি
 সৌদি আরবের প্রধান মুফতি

তথ্যসূত্র 

প্রধান মুফতি
ইসলাম ধর্মীয় নেতা
ইসলামি ধর্মীয় নেতাদের তালিকা
ইসলামি আইনশাস্ত্রের মুসলিম আলেম
ধর্মীয় উপাধি
আবদুল ওয়াহাব

আবদুল ওয়াহাব (১৯১৬ - ১৯৯৪) ছিলেন একজন বাংলাদেশী সাংবাদিক। তিনি তার ৩৫ বছর কর্মজীবনে লন্ডনের দ্য টাইমস, নিউ ইয়র্কের দ্য নিউ ইয়র্ক টাইমস এবং কলকাতার দ্য স্টেটসম্যান পত্রিকার সাথে যুক্ত ছিলেন। সাংবাদিকতায় অসামান্য অবদানের জন্য বাংলাদেশ সরকার তাকে ১৯৭৯ সালে একুশে পদকে ভূষিত করে।

কর্মজীবন 
ওয়াহাব দ্য ঢাকা ডেইলি প্রতিষ্ঠা করেন এবং সাত বছর পত্রিকাটি সম্পাদনা করেছেন। বাংলাদেশ স্বাধীন হওয়ার পর তিনি দ্য লিবারেশন অব বাংলাদেশ, দ্য ঢাকা ডেইলি এবং মর্নিং নিউজ পত্রিকার সম্পাদক হিসেবে কাজ করেন। পাশাপাশি তিনি ঢাকা বিশ্ববিদ্যালয়ের সাংবাদিকতা বিভাগে অধ্যাপনা করেন। তিনি বাংলাদেশ প্রেস ইনস্টিটিউটের মহাপরিচালক এবং পরে চেয়ারম্যান হিসেবে দায়িত্ব পালন করেন।

ব্যক্তিগত জীবন 
তার কন্যা সিদ্দিকা জামান বাংলাদেশের প্রখ্যাত শিক্ষাবিদ ও ইমেরিটাস অধ্যাপক আনিসুজ্জামানের স্ত্রী।

প্রকাশিত গ্রন্থ 
 ওয়ান ম্যান্‌স এগনি: আ স্কেচ বুক অব ইয়াহিয়ান অপ্রেশন, ঢাকা: দ্য ইউনিভার্সিটি প্রেস লিমিটেড।

সম্মাননা 
 সাংবাদিকতায় অবদানের জন্য একুশে পদক, ১৯৭৯

তথ্যসূত্র 

১৯১৬-এ জন্ম
১৯৯৪-এ মৃত্যু
বাংলাদেশী সাংবাদিক
বাঙালি সাংবাদিক
সাংবাদিকতায় একুশে পদক বিজয়ী
ঢাকা বিশ্ববিদ্যালয়ের শিক্ষক
২০শ শতাব্দীর সাংবাদিক
বাঙালি লেখক
নিরব হোসেন

মোঃ সাখাওয়াত হোসেন নিরব (জন্ম: ২ জুলাই ১৯৮৩) একজন বাংলাদেশী চলচ্চিত্র অভিনেতা এবং মডেল। তিনি নিরব নামে চিত্রজগতে খ্যাতি অর্জন করেন। মডেলিং দিয়ে নিরব তার কর্মজীবন শুরু করেন। প্রথমদিকে বেশ কিছু নাটকে অভিনয় করার পরে চলচ্চিত্রে অভিনয় শুরু করেন। ২০১৭ সালে তিনি সমীর খান পরিচালিত শয়তান ছবির মাধ্যমে বলিউডে পা রাখেন। ২৬ ডিসেম্বর ২০১৪ নিরব রিদ্ধিকে বিয়ে করেন।

প্রারম্ভিক জীবন  
র‌্যাম্প মডেল থেকে টিভি নাটকে অভিনয় শুরু করেন নিরব। সেখান থেকেই ডাক পান চলচ্চিত্রে। ২০০৯ সালে পরিচালক শাহীন-সুমনের মন যেখানে হৃদয় সেখানে চলচ্চিত্র দিয়ে নিজের সিনেমা জীবন শুরু করেন। 

২০১৪ সালের ২৬ ডিসেম্বর সন্ধ্যায় অনেকটা ঘরোয়াভাবে ভালোবাসার মানুষ তাশফিয়া তাহের ঋদ্ধিকে বিয়ে করেন মডেল ও চিত্রনায়ক নিরব। প্রাথমিক ভাবে ঋদ্ধির পরিবার মেনে না নিয়ে তার বিরুদ্ধে অপহরণ মামলা করলেও কিছুদিন পরে মীমাংসা হয় ও বর্তমানে সবকিছু স্বাভাবিক রয়েছে। তাদের একটি কন্যাসন্তান রয়েছে।

চলচ্চিত্রের তালিকা

আরও দেখুন 
 নিরব অভিনীত নাটকের তালিকা
 বাংলাদেশী অভিনেতাদের তালিকা

তথ্যসূত্র

বহিঃসংযোগ

 
 

১৯৮৩-এ জন্ম
জীবিত ব্যক্তি
ঢাকার ব্যক্তি
বাংলাদেশী চলচ্চিত্র অভিনেতা
বাংলাদেশী টেলিভিশন অভিনেতা
বাংলা চলচ্চিত্র অভিনেতা
হ্যারি কেইন

হ্যারি এডওয়ার্ড কেন (জন্ম: ২৮ জুলাই, ১৯৯৩) হলেন একজন ইংরেজ পেশাদার ফুটবলার। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব বায়ার্ন মিউনিখ এবং ইংল্যান্ড জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।

আন্তর্জাতিক কর্মজীবন
কেন ২০১৮ বিশ্বকাপে ২৩ সদস্যের ইংল্যান্ড জাতীয় দলে ডাক পান এবং অধিনায়কের দায়িত্ব পান। ১৮ জুন গ্রুপ পর্বের প্রথম খেলায় তিনি তিউনিসিয়ার বিপক্ষে ২-১ জয় লাভ করা খেলায় ২টি গোল করেন। ২৪শে জুন গ্রুপ পর্বের দ্বিতীয় খেলায় কেন হ্যাটট্রিক করেন এবং ইংল্যান্ড পানামার বিপক্ষে ৬-১ গোলের বিশাল জয় পায়। পানামার বিপক্ষে তার এই তিন গোলের মাধ্যমে তিনি তৃতীয় ইংরেজ ফুটবলার হিসেবে বিশ্বকাপে হ্যাটট্রিককারী ফুটবলার হওয়ার কৃতিত্ব গড়েন। পূর্বে জিওফ হার্স্ট ১৯৬৬ বিশ্বকাপে পশ্চিম জার্মানির বিপক্ষে ও গ্যারি লিনেকার ১৯৮৬ বিশ্বকাপে পোল্যান্ডের বিপক্ষে হ্যাটট্রিক করেছিলেন।

কর্মজীবন পরিসংখ্যান

আন্তর্জাতিক

সম্মাননা
টটেনহ্যাম হটস্পার
ইএফএল কাপ রানার-আপ: ২০১৪–১৫, ২০২০–২১
উয়েফা চ্যাম্পিয়নস লিগ রানার-আপ: ২০১৮–১৯
বায়ার্ন মিউনিখ
বুন্দেসলিগা: ২০২৪–২৫
ডিএফএল-সুপারকাপ রানার-আপ: ২০২৩
ইংল্যান্ড
উয়েফা ইউরোপীয় চ্যাম্পিয়নশিপ রানার-আপ: ২০২০, ২০২৪
উয়েফা নেশনস লিগ তৃতীয়-স্থান: ২০১৯

তথ্যসূত্র

বহিঃসংযোগ

Harry Kane profile at the Tottenham Hotspur F.C. website
Harry Kane profile  at the Football Association website

১৯৯৩-এ জন্ম
জীবিত ব্যক্তি
আইরিশ বংশোদ্ভূত ইংরেজ ব্যক্তি
ইংরেজ ফুটবলার
ইংল্যান্ডের অনূর্ধ্ব-২১ আন্তর্জাতিক ফুটবলার
ইংল্যান্ডের আন্তর্জাতিক যুব ফুটবলার
ইংল্যান্ডের আন্তর্জাতিক ফুটবলার
ফুটবল ফরোয়ার্ড
টটেনহ্যাম হটস্পার ফুটবল ক্লাবের খেলোয়াড়
নরিচ সিটি ফুটবল ক্লাবের খেলোয়াড়
মিলওয়াল ফুটবল ক্লাবের খেলোয়াড়
লেটন অরিয়েন্ট ফুটবল ক্লাবের খেলোয়াড়
লেস্টার সিটি ফুটবল ক্লাবের খেলোয়াড়
ইংরেজ ফুটবল লিগের খেলোয়াড়
প্রিমিয়ার লিগের খেলোয়াড়
উয়েফা ইউরো ২০১৬-এর খেলোয়াড়
২০১৮ ফিফা বিশ্বকাপের খেলোয়াড়
২০২২ ফিফা বিশ্বকাপের খেলোয়াড়
উয়েফা ইউরো ২০২০-এর খেলোয়াড়
অর্ডার অব দ্য ব্রিটিশ এম্পায়ার পদক বিজয়ী
উয়েফা ইউরো ২০২৪-এর খেলোয়াড়
পুরুষ ফুটবল ফরোয়ার্ড
আর্সেনাল ফুটবল ক্লাবের খেলোয়াড়
ওয়াটফোর্ড ফুটবল ক্লাবের খেলোয়াড়
ফুটবল ক্লাব বায়ার্ন মিউনিখের খেলোয়াড়
বুন্দেসলিগার খেলোয়াড়
বাংলাদেশের পররাষ্ট্রনীতি

বাংলাদেশের পররাষ্ট্রনীতি দেশটির জাতীয় স্বার্থ রক্ষায় সে দেশের সংবিধান দ্বারা নির্বাচিত স্বার্থ সংশ্লিষ্ট কৌশল এবং তার বৈদেশিক সম্পর্কের গভীরে বিভিন্ন লক্ষ্য অর্জনের জন্য গঠিত। বাংলাদেশের পররাষ্ট্র মন্ত্রণালয় সে দেশের সংবিধানের সংশ্লিষ্ট অংশের নির্দেশনা অনুযায়ী পররাষ্ট্রনীতি প্রনয়ন ও প্রয়োগ করে।

সাংবিধানিক বিধান

বাংলাদেশের মৌলিক পররাষ্ট্রনীতি বাংলাদেশের সংবিধানের সংবিধানের ২৫ অনুচ্ছেদে বর্নিত নিম্মোক্ত বিধানসমূহ থেকে উদ্ভূতঃ

রাষ্ট্র তার সার্বভৌমত্ব ও সমতার প্রতি সম্মান বজায় রেখে, অন্যান্য দেশের অভ্যন্তরীণ বিষয়সমূহে হস্তক্ষেপ থেকে বিরত থাকা, আন্তর্জাতিক বিরোধের শান্তিপূর্ণ সমাধান এবং আন্তর্জাতিক আইন ও জাতিসংঘ সনদের নীতিমালার প্রতি শ্রদ্ধার উপর ভিত্তি করে আন্তর্জাতিক সম্পর্ক স্থাপন করবে-
 আন্তর্জাতিক সম্পর্কের ক্ষেত্রে শক্তি প্রয়োগ না করা এবং সাধারণ ও সম্পূর্ণ নিরস্ত্রীকরণের জন্য সংগ্রাম করা;
 প্রতিটি মানুষের স্বাধীন সিদ্ধান্ত গ্রহণের ক্ষমতা এবং তার নিজের পছন্দ অনুযায়ী নিজস্ব সামাজিক, অরথনৈতিক ও রাজনৈতিক ব্যবস্থা গড়ে তোলাকে সমর্থন করা; এবং
 সাম্রাজ্যবাদ, ঔপনিবেশিকতা বা জাতিবিদ্বেষের বিরুদ্ধে সংগ্রামরত সারা বিশ্বের সকল নির্যাতিত মানুষের পাশে দাঁড়ানো।

তথ্যসূত্র 

বাংলাদেশের বৈদেশিক সম্পর্ক
পররাষ্ট্র নীতি
বাংলাদেশের রাজনীতি
গেটন ম্যাটার‍্যাজো

গেটন ম্যাটার‍্যাজো (; জন্ম সেপ্টেম্বর ৮, ২০০২) একজন মার্কিন অভিনেতা। তিনি মার্কিন যুক্তরাষ্ট্রের নিউ ইয়র্ক সিটির ব্রডওয়ে থিয়েটারের প্রিসিলা, কুইন অব দ্য ডেজার্ট মঞ্চনাটকে "বেনজামিন" চরিত্রে এবং লে মিজেরাবল-এ গাভরশ চরিত্রে অভিনয় করার মাধ্যমে তার অভিনয় জীবন শুরু করেন। তিনি বর্তমানে মার্কিন সম্প্রচার ভিত্তিক প্রতিষ্ঠান নেটফ্লিক্স এর নাট্য ধারাবাহিক "স্ট্রেঞ্জার থিংস" এ "ডাস্টিন হেন্ডারসন" ভূমিকায় অভিনয় করেছেন। তিনি নাটকটির এ বছর প্রচার হতে যাওয়া দ্বিতীয় মৌসুমেও অভিনয় করবেন।

ব্যক্তিগত জীবন
ম্যাটার‍্যাজো মার্কিন যুক্তরাষ্ট্রের নিউ জার্সি রাজ্যের লিটল এগ হার্বার টাউনশিপ নামক শহরতলীতে বেড়ে ওঠেন। ম্যাটার‍্যাজোর ক্লিডোক্রানিয়াল ডিস্পপ্লাসিয়া নামক ব্যাধি রয়েছে, যেটি একটি জন্মগত ব্যাধি যার কারণে আক্রান্ত ব্যক্তির হাড় এবং দাঁত বিকাশে প্রভাবিত হয়। তার অভিনীত "স্ট্রেঞ্জার থিংস" নাটকে তার চরিত্রটিতেও এই রোগের বৈশিষ্ট্যটিতে পরিলক্ষিত হয়েছে। তিনি তার এই ব্যাধিগত দশার কারণে নকল দাতঁ ব্যবহার করেন, এবং তিনি তার এই খ্যাতিকে এই ব্যাধি সম্পর্কে সামাজিক সচেতনতা গড়ে তুলতে কাজে লাগিয়ে থাকেন।

চলচ্চিত্র সমূহ

গানের ভিডিও

মঞ্চনাটক

পুরস্কার এবং মনোনয়ন

তথ্যসূত্র

বহিঃসংযোগ
 
 

২০০২-এ জন্ম
২১শ শতাব্দীর মার্কিন অভিনেতা
ইতালীয় বংশোদ্ভূত মার্কিন ব্যক্তি
মার্কিন মঞ্চ অভিনেতা
মার্কিন টেলিভিশন অভিনেতা
মার্কিন শিশু অভিনেতা
জীবিত ব্যক্তি
নিউ জার্সির অভিনেতা
ইতালীয় বংশোদ্ভূত অভিনেতা
লিটল এগ হার্বার, নিউ জার্সির ব্যক্তি
শর্টি পুরস্কার বিজয়ী
মার্কিন চলচ্চিত্র অভিনেতা
মার্কিন কণ্ঠাভিনেতা
কানেটিকাটের অভিনেতা
রফিকুল আলম

রফিকুল আলম (জন্ম: ৪ অক্টোবর, ১৯৫৭) ঢাকায় জন্মগ্রহণকারী বাংলাদেশের সাবেক আন্তর্জাতিক ক্রিকেট তারকা। বাংলাদেশ ক্রিকেট দলের অন্যতম সদস্য ছিলেন। দলে তিনি মূলতঃ অল-রাউন্ডার ছিলেন। এছাড়াও আক্রমণধর্মী ব্যাটসম্যান হিসেবে তার যথেষ্ট খ্যাতি ছিল।

খেলোয়াড়ী জীবন 
১৯৮০ সালে প্রথমবারের মতো বাংলাদেশ জাতীয় ক্রিকেট দলের সদস্য মনোনীত হন। ১৯৮৬ সালে এশিয়া কাপ প্রতিযোগিতায় দুইটি একদিনের আন্তর্জাতিকে অংশ নিয়েছেন তিনি। ৩১ মার্চ, ১৯৮৬ তারিখে মোরাতুয়ায় সামিউর রহমানের সাথে পাকিস্তানের বিপক্ষে তারও ওডিআই অভিষেক ঘটে। খেলায় তিনি ১৪ রান তুলেন। এরপর ২ এপ্রিল, ১৯৮৬ তারিখে ক্যান্ডিতে শ্রীলঙ্কার বিপক্ষে অংশগ্রহণ করেন। খেলায় তিনি ১০ রান তুলেছিলেন যা তার সর্বশেষ ওডিআই ছিল।

আইসিসি ট্রফি 
ইংল্যান্ডে অনুষ্ঠিত ১৯৮২ সালের দ্বিতীয় আইসিসি ট্রফি প্রতিযোগিতায় বাংলাদেশ দলের অন্যতম সদস্য ছিলেন। ঐ প্রতিযোগিতায় বাংলাদেশ সেমি-ফাইনাল পর্যন্ত পৌঁছে ও জিম্বাবুয়ের কাছে পরাজিত হয়। সাত খেলার প্রত্যেকটিতে অংশ নিলেও দলে তেমন অবদান রাখতে পারেননি। সর্বমোট ৭৯ রান তুলেন। প্রথম খেলাতেই পশ্চিম আফ্রিকার বিপক্ষে নিজস্ব সর্বোচ্চ ৩৩ রান তুলেন।

চার বছর পর ১৯৮৬ সালের ঐ প্রতিযোগিতায় নিজেকে কিছুটা মেলে ধরার চেষ্টা চালান। ২৭.০০ গড়ে ১৩৫ রান তুলেন। সর্বোচ্চ ৫১ রান করেন মালয়েশিয়ার বিপক্ষে। এছাড়াও ৫ উইকেট দখল করেন রফিকুল আলম।

অন্যান্য 
বাংলাদেশে আগত বিভিন্ন বিদেশী দলের বিপক্ষে তার অংশগ্রহণ ছিল। তন্মধ্যে, জানুয়ারি, ১৯৮৬ সালে ইমরান খানের নেতৃত্বে পাকিস্তানি খেলোয়াড়দের নিয়ে গড়া ওমর কোরেশী একাদশের বিপক্ষে অংশ নেন। ৮৬ রানের অনবদ্য ইনিংস খেলেন তিনি।

সিঙ্গাপুরে অনুষ্ঠিত ১৯৯২ সালের এসিসি ট্রফি প্রতিযোগিতায় সর্বশেষ অংশ নেন রফিকুল আলম।

মূল্যায়ন 
৭০-এর দশক থেকে শুরু করে ৯০-এর দশকের শুরুর দিক পর্যন্ত ঘরোয়া ক্রিকেট অঙ্গনে অন্যতম ধারাবাহিক ক্রীড়াশৈলী প্রদর্শনকারীর ভূমিকা পালন করেন। তবে এ ধারাবাহিকতা আন্তর্জাতিক অঙ্গনে দেখাতে ব্যর্থ হন। তাস্বত্ত্বেও অনেক ক্রিকেটবোদ্ধারা তাকে ৮০-এর দশকের অন্যতম সেরা বাংলাদেশী ক্রিকেটাররূপে বিবেচনায় এনে থাকেন।

অবসর 
ক্রিকেট খেলা থেকে অবসর নেয়ার পর ম্যাচ রেফারির দায়িত্ব পালন করেছেন রফিকুল আলম। ১৯৯০-এর দশকে তরুণদের জাতীয় দল নির্বাচকমণ্ডলীর সদস্যরূপে কাজ করেন। ক্লাব পর্যায়ের দলগুলোকে প্রশিক্ষণের দিকে নজর দেন। ১৯৯০-এর দশকের শেষদিকসহ ২০০০, ২০০১ ও ২০০২ সালে কলাবাগান ক্রীড়া চক্রের সফলতম প্রধান কোচ ছিলেন। আগস্ট, ২০০৭ সালে জাতীয় দল নির্বাচকমণ্ডলীর সভাপতির দায়িত্ব পালন করেন। তিনি ফারুক আহমেদের স্থলাভিষিক্ত হন। ধানমণ্ডী ক্রিকেট একাডেমি গঠনের পর থেকে এর কোচিং পরিচালকের দায়িত্ব পালন করে আসছেন রফিকুল আলম।

তথ্যসূত্র

আরও দেখুন
 হাফিজুর রহমান
 সামিউর রহমান
 নূরুল আবেদীন নোবেল
 ১৯৭৯-৮০ পাকিস্তান ক্রিকেট দলের বাংলাদেশ সফর

বহিঃসংযোগ 

১৯৫৭-এ জন্ম
জীবিত ব্যক্তি
বাংলাদেশী ক্রিকেটার
বাংলাদেশের একদিনের আন্তর্জাতিক ক্রিকেটার
বাংলাদেশী ক্রিকেট কোচ
ঢাকা থেকে আগত ক্রিকেটার
দ্বিজেন বন্দ্যোপাধ্যায়

দ্বিজেন বন্দ্যোপাধ্যায় (২২ সেপ্টেম্বর ১৯৪৯ - ২৭ সেপ্টেম্বর ২০১৭) ছিলেন পশ্চিমবঙ্গের একজন অভিনেতা এবং নাট্য ব্যক্তিত্ব। ২৭ সেপ্টেম্বর ২০১৭ সালে হৃদরোগে তার মৃত্যু হয়।

কর্ম জীবন
দ্বিজেন বন্দ্যোপাধ্যায় একটি জনপ্রিয় বাংলা কমেডি ধারাবাহিক চুনি পান্ন এবং লাবন্যের সংসার এর মাধ্যমে দর্শকের মাঝে জনপ্রিয় হয়ে ওঠেন।  পরে তিনি বাংলা চলচ্চিত্র শিল্পে প্রবেশ করেন।  তিনি বিভিন্ন চলচ্চিত্র এবং টি.ভি. ধারাবাহিকে অভিনয় করেন। দ্বিজেন কলকাতার গ্রুপ থিয়েটার সহ অন্যধারার ও মূলধারার উভয় চলচ্চিত্রে অভিনয় করেছেন। তার উল্লেখযোগ্য নাটকগুলির মধ্যে আছে দানসাগর, অমিতাক্ষর, সমাবর্তন, কুমারসম্ভব, ঘোড়া, নিলাম নিলাম, ভস্মা, গ্যালিলেওর জীবন, দশচক্র, সাদা ঘোড়া, গিরগিটি, গাজি সাহেবের কিসসা ইত্যাদি। পশ্চিমবঙ্গ নাট্য আকাদেমির হয়ে করেন বলিদান।দ্বিজেন নিজস্ব নাট্যদল সংস্তব প্রতিষ্ঠা করেন ১৯৮২ সালে। বলিদান নাটকে অভিনয়ের জন্য তিনি পশ্চিমবঙ্গ নাট্য আকাদেমির বিশিষ্ট অভিনেতার পুরস্কার পান ১৯৯২ সালে।

চলচ্চিত্র
তিনি অভিনয় করেছেন:
  চাঁদের বাড়ী (২০০৭) 
  আমীর ইয়াসীন আরে মধুবালা  (২০০৭) 
  গোরস্থানে সাবধান (চলচ্চিত্র)  
 প্রেম বাই চান্স (২০১০) 
 অটোগ্রাফ (২০১০ চলচ্চিত্র) 
 কাটাকুটি (২০১১) 
 গোঁসাই বাগনের ভূত (২০১১)
  যেখানে ভূতের ভয় (২০১২)  
 হাওয়া বদল (২০১৩) 
 ফড়িং (চলচ্চিত্র) (২০১৩)  
 আচার্য প্রদীপ (২০১৩) 
 বাদশাহী আংটি (চলচ্চিত্র) (২০১৪) 
 জাতিশ্বর (২০১৪) 
 ইচ্ছেমতির গপ্প (২০১৫) 
 শজারুর কাঁটা (২০১৫ চলচ্চিত্র)

মৃত্যু
২৭ শে সেপ্টেম্বর, ২০১৭ সালে, দ্বিজেন বন্দ্যোপাধ্যায় ৬৮ বছর বয়সে কলকাতায় তার বাড়িতে হৃদরোগে কারতে মারা যান।

পুরস্কার
  পশ্চিমবঙ্গ নাট্য অ্যাকাডেমি পুরস্কার

তথ্যসূত্র 

১৯৪৯-এ জন্ম
২০১৭-এ মৃত্যু
ভারতীয় চলচ্চিত্র অভিনেতা
২১শ শতাব্দীর ভারতীয় অভিনেতা
২০শ শতাব্দীর ভারতীয় অভিনেতা
বাঙালি থিয়েটার ব্যক্তিত্ব
কলকাতার অভিনেতা
পশ্চিমবঙ্গের অভিনেতা
জামাল উদ্দিন আহমেদ (রাজনীতিবিদ)

জামাল উদ্দিন আহমেদ (১৯২৯-২০১৫) ছিলেন একজন বাংলাদেশী রাজনীতিবিদ। তিনি ১৯৭৭ থেকে ১৯৮২ সাল পর্যন্ত বাংলাদেশের উপপ্রধানমন্ত্রীর দায়িত্ব পালন করেছেন।

প্রাথমিক জীবন 
জামাল উদ্দীন আহমেদের জন্ম চট্টগ্রাম জেলার ফটিকছড়ি থানার দৌলতপুর গ্রামের জুরাগাজী পরিবারে। তার পিতা ডা: ফজলুল করিম, যিনি চট্টগ্রাম জেলার প্রথম মুসলিম ডাক্তারদের মধ্যে অন্যতম। তার বড় ভাই ডা: কামাল উদ্দীন আহমেদ ছিলেন চিকিৎসা বিজ্ঞানের একজন গবেষক।

শিক্ষাজীবন 
১৯৫৪ সালে জামাল উদ্দিন আহমেদ ঢাকা বিশ্ববিদ্যালয় থেকে বাণিজ্য বিভাগে মাস্টার্স ডিগ্রী অর্জন করেন। এরপর ১৯৫৬ সালে যুক্তরাজ্যে চাটার্ড একাউনটেনসি পড়ার জন্য যান এবং ১৯৬১ সালে পাশ করে ১৯৬২ সালে দেশে ফিরে আসেন।

রাজনীতি 
জামাল উদ্দিন আহমেদ বিএনপির প্রতিষ্ঠাকালীন সদস্যদের একজন। ১৯৫২ সালের ভাষা আন্দোলনে সক্রিয় ও অগ্রণি ভূমিকা রাখেন। ১৯৭৭ সালে জিয়াউর রহমান তাকে রাষ্ট্রপতির উপদেষ্ঠা করেন, পরে তাকে শিল্প মন্ত্রাণালয়ের দায়িত্ব দেন। ১৯৭৮ সালে মন্ত্রী পরিষদে যোগ দেন। ১৯৭৯ সালে সাধারণ নিবার্চনে জয়ী হবার পর উপ-প্রধানমন্ত্রীর পদে অসীন হয়ে ১৯৮২ সাল পর্যন্ত উক্ত পদে কর্মরত ছিলেন। সর্বশেষ ১৯৯৬ সালে ১২ জুন জাতীয় সংসদ নির্বাচনে ফটিকছড়ি আসনে বিএনপির প্রার্থী ছিলেন। এছাড়া তিনি সার্ক প্রতিষ্ঠায় বিশেষ দূত ছিলেন, ইসলামিক সংস্থা ( ও .আই.সি) তে বাংলাদেশ প্রতিনিধি ছিলেন এবং ইরাক-ইরান যুন্ধ বন্ধের ব্যাপারে দূত হিসেবে কাজ করেন।

কর্মজীবন 
তিনি সাউথ এশিয়ান ফেডারেশন অব অ্যাকাউন্ট্যান্টস (সাফা) এর  সাবেক সভাপতি ছিলেন। সেই সাথে বাংলাদেশ ইনস্টিটিউট অফ চার্টার্ড অ্যাকাউন্ট্যান্টস  (আইসিএবি) এর সভাপতির দায়িত্বও পালন করেছেন।এছাড়া তিনি ইন্টারন্যাশনাল ফেডারেশন অব অ্যাকাউন্ট্যান্টসের (আইফাক) পরিচালনা পর্ষদের সদস্য ছিলেন।

মৃত্যু 
জামাল উদ্দিন আহমেদ ৪ই জানুয়ারি ২০১৫ সালে রাত ১০ টায় নিজের বাড়িতে মারা যান। তখন তার বয়স ছিলো ৮৫। গুলশান আজাদ মসজিদে তার প্রথম জানাযা (শেষকৃত্যের প্রার্থনা) অনুষ্ঠিত হয়। এরপর পারিবারিক কবরস্থান, দৌলতপুর ইউনিয়ন, ফটিকছড়ি উপজেলা, চট্টগ্রাম জেলাতে তাকে দাফন করা হয়। তিনি দুইজন কন্যা সন্তানের জনক।

তথ্যসূত্র 

২০১৫-এ মৃত্যু
ঢাকার ব্যক্তি
ঢাকা বিশ্ববিদ্যালয়ের প্রাক্তন শিক্ষার্থী
বাংলাদেশের উপপ্রধানমন্ত্রী
আবদুস সাত্তারের মন্ত্রিসভার সদস্য
সরকারি কমার্স কলেজ, চট্টগ্রামের প্রাক্তন শিক্ষার্থী
২০শ শতাব্দীর বাঙালি
২১শ শতাব্দীর বাঙালি
ঢাকার রাজনীতিবিদ
ফটিকছড়ি উপজেলার ব্যক্তি
সাউথ এশিয়ান ফেডারেশন অব অ্যাকাউন্ট্যান্টস

সাউথ এশিয়ান ফেডারেশন অব অ্যাকাউন্ট্যান্টস () বা সংক্ষেপে সাফা (SAFA) দক্ষিণ এশীয় আঞ্চলিক সহযোগিতা সংস্থা (সার্ক) এর ৮টি দেশের একটি পেশাদারী হিসাববিদ সংস্থা। সার্কভুক্ত দেশসমূহের জনস্বার্থ ও অর্থনৈতিক উন্নয়নের জন্য এই সংগঠন কাজ করে থাকে।

ইতিহাস 
সাউথ এশিয়ান ফেডারেশন অব অ্যাকাউন্ট্যান্টস সংগঠনটি ১৯৮৪ সালে প্রতিষ্ঠিত হয়েছিল। এটি সার্কের অন্তর্গত একটি প্রতিষ্ঠান। এর উদ্দেশ্য নতুন কোন পদ্ধতি বা মানগত পরিবর্তন তৈরী করা নয়, বরং পারস্পরিক সম্পর্ক উন্নয়নের মাধ্যমে সাধারণ জ্ঞান বৃদ্ধি ও আন্তর্জাতিক হিসাবরক্ষণ আদর্শের অনুরূপ মান বজায় রাখা। আন্তর্জাতিক এবং অঞ্চলভিত্তিক পারস্পরিক সহযোগিতা ও হিসাবরক্ষণ পেশার মান উন্নয়নের লক্ষ্যে ভারত, পাকিস্তান, নেপাল,  শ্রীলঙ্কা ও বাংলাদেশের চার্টার্ড অ্যাকাউন্ট্যান্টস ইনস্টিটিউটগুলিকে অর্থাৎ রাজকীয় সনদপ্রাপ্ত হিসাববিদদের সংস্থাগুলিকে নিয়েই এটি প্রতিষ্ঠা করা হয়। বর্তমানে ভুটান, আফগানিস্তান এবং মালদ্বীপ সাফা'র পর্যবেক্ষক। সাউথ এশিয়ান ফেডারেশন অব অ্যাকাউন্ট্যান্টস সংগঠনটি দক্ষিণ এশিয়ার হিসাবরক্ষণ পেশার সঙ্গে সংশ্লিষ্ট প্রতিষ্ঠানগুলোর একটি ফোরাম, যার লক্ষ্য ও উদ্দেশ্যে হলো শিক্ষা, প্রশিক্ষণ, কৌশলগত এবং নৈতিক মানদণ্ডের ভিত্তিতে হিসাবরক্ষণ পেশার উৎকর্ষ সাধন করা।

সাউথ এশিয়ান ফেডারেশন অব অ্যাকাউন্ট্যান্টস এর সাবেক সভাপতি ছিলেন বাংলাদেশের সাবেক উপপ্রধানমন্ত্রী জামাল উদ্দিন আহমেদ। তিনি ২ বার এর সভাপতি হয়েছিলেন।

তথ্যসূত্র 

দক্ষিণ এশীয় আঞ্চলিক সহযোগিতা সংস্থা
এম এ মতিন (রাজনীতিবিদ)

এম এ (মোহাম্মদ আব্দুল) মতিন (–১৩ জুন ২০১২) বাংলাদেশের রাজনীতিবিদ ও চিকিৎসক যিনি সংসদ সদস্য, মন্ত্রী ও উপপ্রধানমন্ত্রী ছিলেন।

জন্ম ও প্রাথমিক জীবন 
মতিন  সালে সিরাজগঞ্জের শাহজাদপুরে জন্মগ্রহণ করেন।

রাজনৈতিক জীবন 
এম এ মতিন বাংলাদেশ জাতীয়তাবাদী দল ও বাংলাদেশ জাতীয় পার্টির সদস্য ছিলেন। তিনি শাহজাদপুর থেকে একাধিকবার সাংসদ নির্বাচিত হয়ে প্রথমে জিয়াউর রহমান ও পরে এরশাদ সরকারের মন্ত্রিসভার সদস্য ছিলেন তিনি। দুই সরকারে তিনি স্বরাষ্ট্র, স্বাস্থ্য, যুব ও ক্রীড়া, বেসরকারি বিমান ও পর্যটন মন্ত্রণালয়ের দায়িত্ব পালন করেন।

১৯৭৯ সালের দ্বিতীয় জাতীয় সংসদ নির্বাচনে বাংলাদেশ মুসলিম লীগের প্রার্থী হিসেবে তিনি তৎকালীন পাবনা-৫ আসন থেকে সংসদ সদস্য নির্বাচিত হন। তিনি ৭ মে ১৯৮৬ সালের তৃতীয় ও ৩ মার্চ ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে তৎকালীন সিরাজগঞ্জ-৭ আসন থেকে সংসদ সদস্য নির্বাচিত হন।

২০০১ সালের অষ্টম জাতীয় সংসদ নির্বাচনে চারদলীয় জোটের ব্যানারে সিরাজগঞ্জ-৭ আসন থেকে তিনি সংসদ সদস্য নির্বাচিত হন।

কর্মজীবন 
এম এ মতিন একজন চক্ষু বিশেষজ্ঞ চিকিৎসক ছিলেন। তিনি বাংলাদেশ চক্ষু চিকিৎসা সমিতির সভাপতি, বিএনএস চক্ষু হাসপাতাল ও নর্থ বেঙ্গল মেডিকেল কলেজ এর প্রতিষ্ঠাতা এবং বেসরকারি বিশ্ববিদ্যালয় নর্থ সাউথ ইউনিভার্সিটির অন্যতম প্রতিষ্ঠাতা সহ এশিয়া বিশ্ববিদ্যালয়ের প্রতিষ্ঠাতা ও উপাচার্য ছিলেন তিনি।

পরিবার 
এম এ মতিনের স্ত্রী তাসনিমা মতিনও চিকিৎসক। তার বড় ছেলে এম এ মুকিত বঙ্গবন্ধু শেখ মুজিব মেডিক্যাল বিশ্ববিদ্যালয়ের হৃদরোগ বিভাগের অধ্যাপক। ছোট ছেলে এম এ মুহিত এশিয়া বিশ্ববিদ্যালয়ের উপ-উপাচার্যের দায়িত্ব পালন করছেন। তৎকালীন পাকিস্তান সরকারের শিল্পমন্ত্রী আব্দুল্লাহ আল মাহমুদের বড় জামাতা তিনি। বিএনপির স্থায়ী কমিটির সদস্য এবং সাবেক প্রতিমন্ত্রী ইকবাল হাসান মাহমুদ টুকুর ভগ্নীপতি তিনি।

মৃত্যু 
এম এ মতিন ১৩ জুন ২০১২ সালে ঢাকার রাজারবাগ ১১৬ শান্তিনগরের নিজ বাসভবনে হৃদযন্ত্রের ক্রিয়া বন্ধ হয়ে মৃত্যুবরণ করেন। সিরাজগঞ্জের পারিবারিক কবরস্থানে তাকে সমাহিত করা হয়।

তথ্যসূত্র 

১৯৩০-এর দশকে জন্ম
২০১২-এ মৃত্যু
সিরাজগঞ্জ জেলার রাজনীতিবিদ
বাংলাদেশের উপপ্রধানমন্ত্রী
জিয়াউর রহমানের মন্ত্রিসভার সদস্য
আবদুস সাত্তারের মন্ত্রিসভার সদস্য
বাংলাদেশ জাতীয় পার্টির রাজনীতিবিদ
বাংলাদেশ জাতীয়তাবাদী দলের সাবেক রাজনীতিবিদ
জাতীয় পার্টির সাবেক রাজনীতিবিদ
বাংলাদেশ মুসলিম লীগের সাবেক রাজনীতিবিদ
দ্বিতীয় জাতীয় সংসদ সদস্য
তৃতীয় জাতীয় সংসদ সদস্য
চতুর্থ জাতীয় সংসদ সদস্য
অষ্টম জাতীয় সংসদ সদস্য
বাংলাদেশী চিকিৎসক
বাংলাদেশের সাবেক মন্ত্রী
এরশাদের মন্ত্রিসভার সদস্য
বাংলাদেশের বাণিজ্যমন্ত্রী
বাংলাদেশের বেসামরিক বিমান পরিবহন ও পর্যটন মন্ত্রী
বাংলাদেশের গৃহায়ন ও গণপূর্তমন্ত্রী
১৯৩২-এ জন্ম
বাংলাদেশের সড়ক পরিবহন ও সেতুমন্ত্রী
মাইকেল অতুল ডি'রোজারিও

মাইকেল অতুল ডি'রোজারিও (২৩ নভেম্বর ১৯২৫২৪ ফেব্রুয়ারি ২০১৬) ছিলেন একজন রোমান ক্যাথলিক ধর্মযাজক। তিনি ১৯৭০ থেকে ২০০৫ সাল পর্যন্ত খুলনা রোমান ক্যাথলিক অঞ্চলের বিশপ হিসেবে দায়িত্ব পালন করেন।

প্রাথমিক জীবন 
মাইকেল অতুল ডি'রোজারিও ১৯২৫ সালের ২৩ নভেম্বর ঢাকার নয়নশ্রীতে জন্মগ্রহণ করেন। তার পিতার নাম ভিনসেন্ট সাধু ডি'রোজারিও এবং মাতার নাম ডোমিঙ্গা গমেজ। ১৯৩৯ সালে বান্দুরার লিটল ফ্লাওয়ার সেমিনারিতে প্রবেশের মাধ্যমে খ্রিস্টধর্ম সম্পর্কে তার জ্ঞানার্জনের সূচনা হয়।

ধর্মীয় জীবন 
মাইকেল বাংলাদেশের খুলনা রোমান ক্যাথলিক ধর্মপ্রদেশের অবসরপ্রাপ্ত ধর্মপাল ছিলেন। ১৯৫৩ সালের ৬ জুন ইন্ডিয়ানার সেক্রেড হার্ট গির্জায় তার যাজকীয় অভিষেক হয়। এরপর থেকে তিনি গির্জার পুরোহিত, কারিতাস বাংলাদেশের প্রেসিডেন্ট, সাপ্তাহিক প্রতিবেশীর সম্পাদক এবং ঢাকার নটর ডেম কলেজের যুক্তিবিদ্যা বিভাগে শিক্ষকতা সহ বিভিন্ন মিশনারি প্রতিষ্ঠানে দায়িত্ব পালন করেন। ১৯৭০ সালের ১৩ ডিসেম্বর তিনি খুলনার বিশপ হিসেবে মনোনীত হন। পরবর্তীতে, ২০০৫ সালে তিনি এ পদ থেকে পদত্যাগ করেন।

মৃত্যু 
মাইকেল ২০১৬ সালের ২৪ ফেব্রুয়ারি ঢাকার স্কয়ার হাসপাতালে মৃত্যু বরণ করেন। তাকে খুলনার সেন্ট যোসেফ'স ক্যাথিড্রাল প্রাঙ্গনে সমাহিত করা হয়।

তথ্যসূত্র 

১৯২৫-এ জন্ম
২০১৬-এ মৃত্যু
বাংলাদেশী খ্রিস্টান
বাংলাদেশী রোমান ক্যাথলিক বিশপ
নটর ডেম কলেজ, ঢাকার শিক্ষক
ফজলুল হক (বিচারপতি)

বিচারপতি মোহাম্মদ ফজলুল হক (১৯৩৮-১৬ নভেম্বর ২০২৩) বাংলাদেশের উচ্চ আদালতের একজন বিচারক ছিলেন। তিনি ২০০৭ সালে নির্দলীয় তত্ত্বাবধায়ক সরকারের উপদেষ্টা ছিলেন।

তত্ত্বাবধায়ক সরকার 
ফজলুল হক ৩১ অক্টোবর, ২০০৬ রাষ্ট্রপতির অধীনে ও প্রধান উপদেষ্টার নেতৃত্বে দশ জন উপদেষ্টা নিয়ে গঠিত নির্দলীয় তত্ত্বাবধায়ক সরকারের উপদেষ্টা নির্বাচিত হন। উক্ত পদ দেশের একজন মন্ত্রীর সমতুল্য।

২০০৬ সালের শেষের দিকে বাংলাদেশে রাজনৈতিক সংকট শুরু হয়েছিলো। প্রধান উপদেষ্টার সিদ্ধান্তক্রমে নির্বাচনের ঘোষণা দেওয়া হয়, এমনকি বাংলাদেশের বৃহত্তম রাজনৈতিক দল আওয়ামী লীগ যদি নির্বাচনে না আসে, তবুও নির্বাচন করার কথা বলা হয়। এই সময় ফজলুল হক অন্যান্য উপদেষ্টাদের সাথে আওয়ামী লীগের সাথে বেশ কয়েকবার আলোচনায় বসেন। আলোচনার মাধ্যমে ২২ জানুয়ারি, ২০০৭ সালের নির্বাচনে আওয়ামী লীগের অংশগ্রহণ নিশ্চিত করার ব্যবস্থা করা হয়।  প্রধান উপদেষ্টার সাথে মতানৈক্য হওয়ায় চার জন উপদেষ্টা পদত্যাগ করলেও ফজলুল হক পতত্যাগ করেন নি।

১১ জানুয়ারি, ২০০৭ প্রধান উপদেষ্টা পদত্যাগ করেন। তখন নতুন প্রধান উপদেষ্টা নির্বাচিত হওয়ার পূর্ববর্তী সময়ের পর্যন্ত ফজলুল হককে তত্ত্বাবধায়ক সরকারের প্রধান উপদেষ্টা করা হয়।  ১২ জানুয়ারি, ২০০৭ ড. ফখরুদ্দীন আহমেদ নতুন প্রধান উপদেষ্টা হিসেবে নিয়োগ পান এবং ফজলুল হক বাংলাদেশের ইতিহাসে সবচেয়ে কম সময়ের জন্য হওয়া সরকার প্রধানের পদ থেকে চলে যান।

কেলেঙ্কারি 
২০০৭ ও ২০০৮ সালে তার বিরুদ্ধে দুর্নীতি দমন কমিশন ঘুষ কেলেঙ্কারির তদন্ত করে ও অভিযুক্ত করে যা ২০১০ সাল পর্যন্ত স্থায়ী ছিলো।

তথ্যসূত্র 

১৯৩৮-এ জন্ম
জীবিত ব্যক্তি
বাংলাদেশের প্রধানমন্ত্রী
বাংলাদেশের তত্ত্বাবধায়ক সরকারের উপদেষ্টা
ইয়াজউদ্দিন আহম্মেদের মন্ত্রিসভার সদস্য
২০২৩-এ মৃত্যু
জাহিদ রাজ্জাক (ক্রিকেটার)

জাহিদ রাজ্জাক  একজন সাবেক বাংলাদেশী ক্রিকেটার, যিনি ১৯৮৮ থেকে ১৯৯০ সালের মধ্যে বাংলাদেশের হয়ে ৩টি একদিনের আন্তর্জাতিক ম্যাচ। ৬,৪,৪ স্কোরের পর তার খেলোয়াড় হিসেবে কর্মজীবন শেষ হয়। এছাড়াও তিনি ১৯৮৬ ও ১৯৯০ সালে আইসিসি ট্রফি টুর্নামেন্ট খেলে ব্যার্থ হন।

বাল্যকাল

তথ্যসূত্র 

১৯৬৭-এ জন্ম
বাংলাদেশের একদিনের আন্তর্জাতিক ক্রিকেটার
বাংলাদেশী ক্রিকেটার
জীবিত ব্যক্তি
চট্টগ্রাম থেকে আগত ক্রিকেটার
সাজ্জাদুল হাসান

মোহাম্মাদ সাজ্জাদুল হাসান ছিলেন বাংলাদেশের প্রথম শ্রেণীর ক্রিকেটার। তিনি খুলনা বিভাগীয় দলের টপ-অর্ডার ব্যাটসম্যান ছিলেন। ২০০২-২০০৩ সালে বাংলাদেশের ঘরোয়া ক্রিকেটে তিনি অন্যতম সেরা রান সংগ্রাহকদের একজন তিনি।

জন্ম 
মোহাম্মাদ সাজ্জাদুল হাসানের জন্ম খুলনায়। তিনি ১৯৭৮ সালের ২৫ সেপ্টেম্বর জন্মগ্রহণ করেন। তার ডাকনাম 'সেতু'।

ক্রিকেটে পরিসংখ্যান 
তিনি ২০০২ সাল থেকে ২০০৭ সাল পর্যন্ত খুলনা বিভাগীয় দলে খেলেছেন। ঢাকার ক্লাব ক্রিকেটেও খেলেছেন তিনি। এছাড়াও খেলেছেন ধানমণ্ডি ক্লাব, ব্রাদার্স ইউনিয়ন ও সিটি ক্লাবে। প্রথম শ্রেণীর ক্রিকেটে ৫০টি ম্যাচ খেলে তিনি ২৪৪৩ রান সংগ্রহ করেন, তার গড় ছিলো ২৮.০৮। তিনি মোট ৩ বার শত রান ও ১২ বার অর্ধশত রান করেন। তার সর্বোচ্চ রান ছিলো ১৪৭।

অধিনায়কত্ব 
মোহাম্মাদ সাজ্জাদুল হাসান খুলনা বিভাগীয় দলে দুইবার অধিনায়ক ছিলেন। কিন্তু দুইবারই পরাজিত হয়েছলেন, যার মধ্যে একবার রাজশাহী বিভাগ ও পরেরবার চট্টগ্রাম বিভাগের বুরুদ্ধে।

মৃত্যু 
২০০৭ সালের ১৬ মার্চ তারিখে মাত্র ২৮ বছর বয়সে মোহাম্মাদ সাজ্জাদুল হাসান মারা গেছেন। একটি ভয়াবহ সড়ক দূর্ঘটনায় মানজারুল ইসলাম রানার সাথে তিনি মারা যান।

স্বীকৃতি 
মোহাম্মাদ সাজ্জাদুল হাসান ও মঞ্জরুল ইসলাম রানাকে ২০১৬ সালে খুলনা টাইটান্সের আইকন খেলোয়াড় হিসেবে ঘোষণা করা হয়েছিলো। খুলনা টাইটানসের জার্সিতে বিপিএলের সময় জার্সির হাতায় মানজারুল ইসলাম রানা ও সাজ্জাদুল হাসান সেতুর নাম লেখা ছিলো।

তথ্যসূত্র

বহিঃসংযোগ  
 
 
 Report of the accident

১৯৭৮-এ জন্ম
২০০৭-এ মৃত্যু
বাংলাদেশী ক্রিকেটার
খুলনা বিভাগের ক্রিকেটার
খুলনা থেকে আগত ক্রিকেটার
বাংলাদেশে সড়ক দুর্ঘটনায় মৃত্যু